**H & M Hennes & Mauritz AB** (markedsført som **H&M**) er en svensk butikkjede med hovedkontor i Stockholm som spesialiserer seg på klær. Det ble grunnlagt av Erling Persson, som åpnet den første butikken i Västerås i september 1947. H&Ms *managing director* er i dag Karl-Johan Persson.

I 2013 hadde H&M totalt 114 butikker i Norge. H&Ms nordligste butikk åpnet i Alta i november 2009.

En Hennes & Mauritz-butikk i Sogndal.

Historie
--------

H&M Hennes & Mauritz AB (H&M) ble grunnlagt i Sverige i 1947. Erling Persson hadde vært en tur i USA og besøkt lavprisvarehuset Lerner på 37th Street i New York. Her så han moteriktige dameklær som raskt kunne byttes ut om trenden snudde, en forretningsidé basert på lave produksjonsutgifter og små lagre. Hjemme i Västerås stengte Perssons far sin egen butikk for å investere i sønnens prosjekt. En fiskebutikk i Stora gatan 28 ble omgjort til klesbutikk med navnet **Hennes**. I 1968 kjøpte Erling Persson lokalene til Mauritz Widfors i Sergelgatan 22 i Stockholm, der det ble solgt jakt- og herreklær. Fra før lå det en Hennes-butikk i nabolokalene i Sergelgatan, en butikk som Persson ville utvide. Med i kjøpet fulgte et lager med herreklær som Persson inntok i sitt varetilbud. Samtidig omdøpte han firmaet til **Hennes & Mauritz** som siden ble forkortet til **H&M**.

Bedriftens forretningsidé er å tilby mote og kvalitet til gunstig pris. H&M er notert på OMX Nordiske Børs Stockholm. Ved utløpet av 2015 var det rundt 4 000 H&M-butikker i 61 land. H&M har cirka 148 000 ansatte og omsetning var i 2015 totalt 210 milliarder svenske kroner, inklusive omsetningsavgift. H&M har et bredt sortiment som er delt opp i et antall konsepter for dame, herre, ungdom, barn og kosmetikk. Bedriftens kleskolleksjoner skapes av egne designere og mønstermakere. H&M eier ingen fabrikker selv, men benytter seg av rundt 700 uavhengige leverandører primært i Asia og Europa. Lønn til syersker utgjør rundt 0,5 % av prisen på et plagg.

H&M har seks underkjeder: Monki, Weekday, &otherstories, ARKET, Afound og COS.

Referanser
----------

1. ↑   hmgroup.com, besøkt 16. februar 2020[Hentet fra Wikidata]
2. ↑  H&M board of directors
3. 1 2 3 4 5  «Annual Report 2015» (PDF) (PDF-fil) **(engelsk)**. Stockholm: Hennes & Mauritz. Januar 2016. CS1-vedlikehold: Dato og år (link)
4. ↑  "Annual Report 2018"; filformat: Portable Document Format.
5. ↑  Barstad, Stine (24. mars 2016). «Vi er verdens beste H&M-kunder». *Aftenposten*.
6. ↑   Arkivert 31. januar 2020 hos Wayback Machine. Vidar Kristensen: «H&M har signert», *Altaposten* 15. mars 2007
7. ↑  Elisabeth Åsbrink: *1947 da vår verden ble til* (s. 177), forlaget Spartacus, Oslo 2016, ISBN 978-82-430-1003-1
8. ↑
9. ↑  Produksjonen i H&M
10. ↑  Barstad, Stine (3. juni 2016). «Klesbransjens bakside». *Aftenposten*. s. 6 og 7.

Eksterne lenker
---------------

* Offisielt nettsted Rediger på Wikidata

* (en) H&M – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** Nationalencyklopedin **·** VIAF **·** LCCN **·** ISNI **·** BNF **·** BNF (data) **·** SUDOC
 |